Publication: Magyar Közlöny
Issue: MK-2003-62 (Year: 2003, Number: 62)
Era: 1990-2004
Section: Az Etv.-t eddig az Alkotmánybíróság három határozatban vizsgálta. Ezek a 60/1994. (XII. 24.) AB határozat
Paragraph Index: 75

Az Etv.-t eddig az Alkotmánybíróság három határozatban vizsgálta. Ezek a 60/1994. (XII. 24.) AB határozat (a továbbiakban: 1. Abh., ABH 1994, 342.), a 18/1997. (III. 19.) AB határozat (ABH 1997, 77.) és a 23/1999. (VI. 30.) AB határozat (a továbbiakban: 2. Abh., ABH 1999, 213.). Az 1. Abh. elfogadásának idején az Etv. 2. § 1—25. pontjai határozták meg az ellenõrzendõ személyi kört, az ellenõrzés kiterjedt pl. a többségi állami tulajdonban lévõ egyetemek és fõiskolák rektoraira, dékánjaira és fõigazgatóira; a megjelenésenként átlagosan 30 000 példányszámot meghaladó napi- és hetilapok szerkesztõire és ennél magasabb beosztású dolgozóira; a többségi állami tulajdonban lévõ egyetemek és fõiskolák tanszékvezetõire és ennél magasabb beosztású tisztségviselõire; az állami vagy többségi állami tulajdonban lévõ gazdálkodó szervek vezetõire; a többségi állami tulajdonban lévõ bankok, szakosított pénzintézetek és biztosítóintézetek vezetõire. Az 1. Abh. az Etv. akkori megoldását, a személyi kör tételes, de alkotmányossági szempontból nem következetes meghatározását alkotmányellenesnek nyilvánította, mert az Etv. a személyi kör megvonásakor diszkriminációt tartalmazott az ellenõrzés alá esõ, illetve attól mentes csoportok között. Az 1. Abh. után az Etv. módosítandó volt. Az 1. Abh.-t követõen megalkotott, az egyes fontos tisztségeket betöltõ

Source: https://magyarkozlony.hu/hivatalos-lapok/ad6b1accf4d604879af30d80fa1e3ada0cfddc86/dokumentumok/9502abf5f901f74edfffc82a12930d608c2abc8d/letoltes